Cien años dimpués de la muerte de Bernabé Romeo y Belloc (1841-1916), s’apllega per primer vez en un volumen la suya obra orichinal en aragonés ribagorzano. Se trata del primer autor conociu en ixa variedat.
Gracias al cuidau con que la suya familia ha conservau los dos quadernos manuscritos podem recuperar ara los versos tal qual los va escribir, y, gracias tamé a ixa fidelidat familiar, se rescata de tot una biografía que eba incomplleta.
Los suyos quadernos mos dixan veyer las motivacions d’este home polifacetico del XIX. Romeu, como le diban, eba un humanista poligllota que dominaba el francés, l’italiano u las llenguas cllasicas, como se vei en la obra principal Las fuentes de la poesía.
Que la obra d’este notable autor feiga sisquiera que el ribagorzano perdure en el tiempo. Ixe é el nuestro deseyo, como tamé lo sería de Bernabé.
#000002